b"\n_START_ARTICLE_\nPaul Taffanel\n_START_SECTION_\nBiografia\n_START_PARAGRAPH_\nNeix a Bordeus, en l'atl\xc3\xa0ntic franc\xc3\xa8s, l'any 1844. Provenia d'una fam\xc3\xadlia de m\xc3\xbasics per part del seu avi,\xc2\xa0 que es dedicava a construir violins i el seu pare,\xc2\xa0que tocava la flauta i fagot, sent tamb\xc3\xa9 el director de la \xc2\xa0banda de la gu\xc3\xa0rdia nacional i l'encarregat de donar les primeres lli\xc3\xa7ons de flauta el seu fill amb l'edat dels 9 anys. L'any seg\xc3\xbcent, Taffanel va interpretar el seu primer concert. En el 1860, els 16 anys, Taffanel\xc2\xa0 va entrar estudiar en el conservatori de m\xc3\xbasica de Par\xc3\xads a m\xc3\xa0 del professor Vicent Joseph Dorus, conegut com a Louis Dorus. En aquest mateix any, va obtenir el primer premi d'interpretaci\xc3\xb3 i m\xc3\xa9s endavant va poder accedir a diferents orquestres com l'op\xc3\xa9ra-comique en el palau reial i l'orquestra paseloup's. En aquest mateix per\xc3\xadode, quan estudiava teoria en el conservatori, va ser una vegada m\xc3\xa9s guardonat amb dos primers premis en teoria l'any 1862 i en contrapunt i fuga el 1865. Pocs m\xc3\xbasics del conservatori de Par\xc3\xads podien declarar haver guanyat 3 premis durant la seva estada com estudiants._NEWLINE_L'any 1861, Taffanel entra a formar part en l'orquestra d'\xc3\xb2pera de Par\xc3\xads, considerada com una de les millors orquestres en l'\xc3\xa0mbit oper\xc3\xadstic. L'any 1864, en aquesta mateixa orquestra, substitueix Joseph-Henri Atles com a primera flauta en el\xc2\xa0fossat de l'orquestra, com tamb\xc3\xa9 l'any vinent en tornar fer una substituci\xc3\xb3 en la Soci\xc3\xa9t\xc3\xa9 des concerts. Aix\xc3\xad doncs, Taffanel, a l'edat de 27 anys, estava establert en les millors orquestres de Par\xc3\xads i empr\xc3\xa8n una carrera com a int\xc3\xa8rpret que havia de continuar durant m\xc3\xa9s de 25 anys. Se'l considera un dels principals flautista del seus temps.\n_START_SECTION_\nOrganitzacions musicals\n_START_PARAGRAPH_\nVa estar involucrat en organitzacions musicals per joves flautistes talentosos provocant inevitablement una revitalitzaci\xc3\xb3 musical a la ciutat de Par\xc3\xads. Com altres m\xc3\xbasics, tenia un gran inter\xc3\xa8s en no nom\xc3\xa9s reviure les obres passades sin\xc3\xb3 tamb\xc3\xa9\xc2\xa0 d'animar a qu\xc3\xa8 s'escrivissin noves composicions, donant suport a joves compositors francesos a trav\xc3\xa9s de l'organitzaci\xc3\xb3 Soci\xc3\xa9t\xc3\xa9 nationale de musique, \xc2\xa0formada en el 1871 i sent un dels membres.\n_START_SECTION_\nRepertori de Cambra\n_START_PARAGRAPH_\nTaffanel tamb\xc3\xa9 va\xc2\xa0tenir un gran inter\xc3\xa8s per ampliar el repertori dels conjunts de cambra. En 1872, en col\xc2\xb7laboraci\xc3\xb3 amb Jules Armingaud, un violinista de l'orquestra d'Opera i Leon Jacquard, un professor de violoncel del conservatori van formar la \xe2\x80\x9cchamber music society\xe2\x80\x9d per doble quintet de cordes i vents. La seva preocupaci\xc3\xb3 era millorar la posada en escena del quintet de vents i el seu repertori, com per exemple, promovia fer els atacs i articulacions de manera precisa i es preocupava per la bona fusi\xc3\xb3 de timbres del quintet de vent .Per complir aquest objectiu, tamb\xc3\xa9 va fundar en el 1819 la \xe2\x80\x9c Soci\xc3\xa9t\xc3\xa9 de musique de chambre pour instruments \xc3\xa0 vent\xe2\x80\x9d,\xc2\xa0 esdevenir una organitzaci\xc3\xb3 d'\xc3\xa8xit que va fer gires per tot Europa i va fer pujar el nivell d'interpretaci\xc3\xb3 dels instruments de vent en tot el continent.\n_START_SECTION_\nDirector\n_START_PARAGRAPH_\nEn el 1892 Taffanel va ser nomenat director de la Soci\xc3\xa9t\xc3\xa9 des concerts orchestra en el conservatori\xc2\xa0 i\xc2\xa0 en els anys 1893-1906 de\xc2\xa0 l'\xc3\xb2pera de Par\xc3\xads. L'inter\xc3\xa8s per promoure noves composicions dels joves compositors va esdevenir un punt fort de les seves orquestres, despr\xc3\xa9s de molts anys que ning\xc3\xba prestes atenci\xc3\xb3 en aquestes q\xc3\xbcestions. Com a director, es preocupava molts dels aspectes de la posada en escena i de reflectir fidelment les intencions de cada compositor en la interpretaci\xc3\xb3.\n_START_SECTION_\nEducador\n_START_PARAGRAPH_\nEl 1893, va assumir el c\xc3\xa0rrec de professor amb 49 anys reempla\xc3\xa7ant el professor Atl\xc3\xa8s en el mateix centre on s'havia format, el conservatori de Paris. Segons els alumnes, la seva arribada a l'escola immediatament va suposar un \xc3\xadmpetu remarcable entre els flautistes. En primer lloc, creava programes individualitzats per cada alumne, adaptant les obres m\xc3\xa9s adequades pel seu progr\xc3\xa9s. En segon lloc, era un personatge molt m\xc3\xa9s af\xc3\xad a les classes col\xc2\xb7lectives o\xc2\xa0 masteclass entre els seus alumnes\xc2\xa0que a les lli\xc3\xa7ons privades._NEWLINE_Tamb\xc3\xa9 recupera les obres de compositors cl\xc3\xa0ssics i barrocs per assignar-les els seus alumnes. Les sonates de Bach o els concerts de Mozart, per exemple, que ara representen pedres angulars del repertori de flauta i que estaven oblidades durant aquells \xc3\xbaltims 50 anys. Sensibilitzava els seus estudiants mostrant una gamma molt m\xc3\xa9s \xc3\xa0mplia de compositors i incl\xc3\xbas en l'\xc3\xa0mbit dels estudis de flauta._NEWLINE_Els 15 anys de doc\xc3\xa8ncia a l'escola, els seus estudiants van deixar const\xc3\xa0ncia de la gran admiraci\xc3\xb3 del seu mestre. Un dels seus alumnes, Barr\xc3\xa8re, va  declarar:\xc2\xa0_NEWLINE_\xe2\x80\x9cEn lloc de perdre temps de classe en els exercicis de cinc dits, dels quals Alt\xc3\xa8s havia publicat tot un llibre, Taffanel ensenyava als estudiants com analitzar i discernir la_NEWLINE_m\xc3\xbasica per tal de descobrir els seus matisos. Taffanel \xc3\xa9s el millor flautista del m\xc3\xb3n i \xc3\xa9s probablement irreempla\xc3\xa7able\xe2\x80\x9d_NEWLINE_Tot seguit, els alumnes m\xc3\xa9s destacats de Taffanel: \xc2\xa0 \xc2\xa0_NEWLINE_-Philippe Gaubert_NEWLINE_-Louis Fleury_NEWLINE_-Andr\xc3\xa9 Maquarre_NEWLINE_-Daniel Maquerre_NEWLINE_-Frederick Griffith_NEWLINE_-Marcel Moyse_NEWLINE_-Georges Laurent_NEWLINE_A m\xc3\xa9s de tenir carreres esc\xc3\xa8niques i de doc\xc3\xa8ncia, tamb\xc3\xa9 van ser compositors, editors, escriptors i directors.\n_START_SECTION_\nMort\n_START_PARAGRAPH_\nVa morir el 22 de novembre el 1908 a Paris. Taffanel patia una persistent malaltia que duraria fins al final de la seva vida i que va impossibilitar finalitzar el seu m\xc3\xa8tode de flauta. Enterrat en el cementiri P\xc3\xa8re - Lanchiase ( divisi\xc3\xb3 44a) a Par\xc3\xads."